T E D Klein UN OM AL RENAŞTERII  Toţi s-au bucurat când omuleţul le-a spus ca era savant Fizicienii teoreticieni au dansat pe lângă computere; tehnicienii electronişti au chiuit şi au strigat, abandonându-şi tablourile de comandă Uriaşul laborator a răsunat de aplauzele ziariştilor prezenţi, şi Salganik de la Herald a fost inspirat să descrie scena ca o „reminiscenţă a veseliei manifestate de angajaţii NASA, cu ani în urmă, în timpul lansărilor navetei spaţiale Apollo” — Slavă Domnului, spuse doctorul Bazza, un biochimist italian Slavă Domnului că nu-i un portar Reporterul ridică privirea din carneţelul său — Poftim, domnule? Spuneaţi că? … — Slavă Domnului că am adus un om care va fi capabil să ne spună ceva — A fost, într-adevăr, un atât de mare dubiu? întrebă Salganik, cu creionul pregătit să consemneze totul — Bineînţeles că a fost, replică italianul Ştiam că vom extrage pe cineva de la Departamentul de Fizică Harvard, pentru că suntem chiar acum aici, în clădire Dar ar fi putut fi, pur şi simplu, oricine Ne-am fi trezit intervievând un student în primul an de colegiu… Sau o femeie de serviciu… Sau chiar un turist în vizită prin laborator Nu eram siguri unde anume putea apărea ZGT-ul nostru — ZGT, spuse reporterul, scriind febril în agenda sa Aceasta este zona de gol temporar, nu-i aşa? — Corect Exact ca acele maşinării pe care voi americanii le foloseaţi demult, în anii şaptezeci, în cercetările voastre interplanetare, ca să colectaţi la întâmplare eşantioane de sol Doar că acum am extras o fiinţă umană vie şi, în plus, din propria noastră lume Individul este, pur şi simplu, cum să-i spun… un eşantion aleatoriu — Dar nu absolut aleatoriu, sper… — Ah, nu, desigur că nu Am ştiut că ZGT-ul nostru va apărea undeva în vecinătatea laboratorului de fizică; am presupus că, în viitor, acesta va rămâne un loc pentru cercetări avansate Dar noţiunea pe care o aveam despre zonă era foarte vagă – doar o clădire Cât despre timp, ştiam doar că vizitatorul nostru – arătă spre omuleţ, care zâmbea şi clătina din cap, nedumerit – va veni cam de la trei sau patru sute de ani din viitor Salganik privi spre aripa cealaltă a clădirii, la noua celebritate, acum înconjurată de camere de luat vederi şi blitzuri Ar fi putut vedea mai bine, desigur, uitându-se la televizor – totul era transmis prin televiziune, în întreaga lume, pentru savanţii rămaşi de şase ore în prezent – dar el a preferat să-l privească pe omuleţ cu propriii lui ochi Am fost acolo, le va spune nepoţilor lui, chiar acolo în sală, când am extras un om din viitor Un ziarist idiot a strigat tradiţionala întrebare: „Cum e?” ( ” Cum e să fii primul om pe Lună?” obişnuiau să întrebe „Cum e să câştigi şapte medalii de aur? Cum e să ştii că soţia şi familia ta au fost raşi de pe faţa pământului de un meteorit? Cum e să fii ales preşedinte?”), şi omuleţul încerca un răspuns — Păi, zicea el, clipind la lumina blitzurilor, totul a fost pur şi simplu neaşteptat, ceea ce mi s-a întâmplat mie şi toate celelalte Vreau să spun, eu nu am câştigat nimic, niciodată în viaţa mea, şi nu mi-aş fi putut imagina că eu, dintre toţi oamenii, voi fi cel care… Ştiţi dumneavoastră Să fiu aşa, aici Şi vreau să spun că este, desigur, o mare onoare, şi sunt, evident, foarte mândru să mă aflu aici cu dumneavoastră, chiar dacă pentru scurt timp… hm… Îşi muşcă buzele, clipind la lumina blitzurilor Sunt fericit să declar că era mea este cu adevărat, hm, avansată – cel puţin aşa credem noi, ha, ha! Cea de-a Treia Renaştere a Studiului şi Realizărilor Ştiinţifice, aceasta este deviza Expoziţiei Lumii din Addis Abeba… O Renaştere care rivalizează cu cea de la începutul anului 2200 – dar evident, pe dumneavoastră nu vă interesează asta, nu-i aşa? Hmm… Nu sunt chiar un foarte bun vorbitor, ştiţi, dar… Sper că voi fi capabil să vă furnizez cunoştinţe care probabil vă vor fi de folos Zâmbi timid — E, extraordinar! murmură doctorul Bazza Am crezut că limba se va schimba de-a lungul secolelor, dar omul ăsta vorbeşte engleza mai bine decât mine! Probabil cinematograful a fost cel care a conservat limba… — Şi încă un lucru bun, murmură Salganik Dacă proiectul acesta s-ar dovedi a fi un eşec - dacă voi, băieţi, aţi fi materializat un copil de trei ani sau vreun cretin care să nu aibă nimic de spus – guvernul şi-ar retrage banii atât de repede, încât aţi ameţi Îşi aminti cât de mult se străduise NASA să convingă Congresul că explorările pe Lună aduceau informaţii ştiinţifice valoroase, că o jumătate de duzină de saci cu sol lunar meritau toate acele bilioane de dolari În cele din urmă, Congresul a considerai misiunile ca fiind «ineficiente» şi le-a întrerupt Oamenii din acest laborator fuseseră la fel de tensionaţi Dar se părea că făcuseră o captură norocoasă — Ah, da, începu el, am fost profesor de biofizica plasmei aproape… Staţi să văd… Aproape douăzeci şi opt de ani — Ne-aţi putea spune ce înseamnă asta? strigă unul din reporteri, care îşi croise drum prin mulţime până la uşă Instantaneu, o furtună de proteste izbucni deasupra capului lui: Tăcere! Vă rog! Daţi-l afară pe acest om! Sstt! Ajungem la asta mai târziu! Linişte! Trebuia ca reporterii să păstreze liniştea, lăsând toate întrebările pe seama unui comitet de savanţi care, cum era de aşteptat, puteau folosi mai bine timpul limitat Destul se irosise cu întrebările jurnaliştilor — Domnule profesor, întrebă doctorul Sklar, câştigătorul premiului Nobel pentru patologie, haideţi să începem cu problemele cele mai importante Vorbi solemn, conştient că lumea îi asculta fiecare cuvânt Nu mă voi opri nici să vă întreb cum vă numiţi… — Modesto 14X Goodyear îl întrerupse omuleţul — … sau să aflu ceva despre persoana dumneavoastră Cei ce s-au strâns aici sunt interesaţi în rezolvarea câtorva dintre problemele noastre cele mai arzătoare Să începem cu… Se opri, rău-prevestitor, lăsând tensiunea să crească —… oamenii din timpul dumneavoastră au găsit un leac pentru cancer? Vizitatorul zâmbi — Oh, Dumnezeule, da, replică el Abia dacă mai vorbim despre cancer Vreau să spun că singurii care se îmbolnăvesc de cancer în zilele noastre sunt cei din străfundurile spaţiului şi… Sklar îl întrerupse — Ne puteţi explica şi nouă cum vindecaţi cancerul? — Fir-ar să fie! spuse omuleţul şi oftă, golindu-şi obrajii de aer, privind în tavan Hmm, să vedem Mă tem că există o dificultate Se uită în gol câteva secunde Vedeţi dumneavoastră, nu am avut cancer niciodată şi puţini dintre cunoscuţii mei au avut… Dar dacă unul din noi ar avea, ar suna după medic, acesta ar veni şi… hm… Păi, ne-ar da un medicament, iar noi doar… am dormi şi ne-am reface, cred că aşa se spune la voi — Ce face medicamentul? întrebă Sklar — Da, bine, mă tem că nu ştiu decât numele firmei – Gro-Go-Way se cheamă Dar cred că nu vă ajută prea mult… Doctorul Sklar părea dezamăgit — Ştiţi, acesta nu e chiar domeniul meu, explică vizitatorul, ridicând din umeri, stânjenit — Vorbeaţi mai devreme despre a suna după medic, interveni un alt membru al comitetului (Doctorul Sklar era ocupat pe moment, nota noi întrebări ) Sunt inginer de comunicaţii şi mă întreb dacă ne-aţi putea împărtăşi câte ceva despre comunicaţiile din timpul dumneavoastră — Încântat — De exemplu, ce anume se întâmplă când sunaţi după medic? — Păi, vine imediat Sau cel puţin aşa se crede Şi nu vă ascund că de foarte multe ori veţi primi un tratament rudimentar şi de proastă calitate, sau vi se va spune că tocmai atunci medicul e foarte ocupat şi… — Vă rog, domnule! Cum funcţionează chestia asta? Aveţi instrumente ca acesta? Inginerul indică o masă alăturată Telefoane? — Ah, telefoane! Da, sigur că avem, numai că nu arată aşa Oh, Dumnezeule, ce vechitură o mai fi şi asta… Nu, ale noastre se fixează în spatele urechii Întinse mâna după al lui Oh, domnilor, l-am uitat astăzi, dar vă voi arăta… Şi oricum, e altfel când sunăm după medic Atunci apăsăm un buton roşu din baie, chiar lângă tocul uşii, şi descriem… Dar păreţi puţin contrariat — Nu, nu, continuaţi — De fapt Spunem doar: Mă simt rău, trimiteţi pe cineva — Şi cine este la capătul celălalt al firului? — Păi… oameni Şi ei ne aud şi trimit ajutor Se opri, puţin derutat Desigur, durează câteva minute — Şi cum funcţionează? explicaţi mecanismul — Dumnezeule, oftă savantul venit din viitor, nu sunt sigur Niciodată nu mi-am bătut capul, cu adevărat, ca să aflu Vreau să spun… E mereu acolo pe perete, şi eu doar… Mă simt al naibii de vinovat, dar pe cuvânt, chiar nu e domeniul meu Mă ocup aproape în exclusivitate de un tip de noduli ai plantelor cromosomatice, ele se numesc corpuri Philips, şi… Bine, îngăduiţi-mi să vă spun câte ceva despre comunicaţii: acei oamenii de la capătul firului sunt cu siguranţă cei mai eficienţi din lume, deoarece, credeţi-mă, serviciile sunt mizerabile în aceste timpuri şi întotdeauna intră în grevă pentru un motiv sau altul, aşa că… — Arme! interveni un general Care sunt cele mai sofisticate arme din arsenalul armatei dumneavoastră? — Păi, nu avem armată per se, dar… Ah, da, chiar avem nişte arme îngrozitoare la dispoziţie, ah, Doamne, da! E una care se numeşte VRV – nu sunt sigur de semnificaţia literelor – care poate face un crater de paisprezece metri adâncime, unde, înainte, fusese un oraş, şi localităţile vecine nu sunt nici măcar atinse De fapt, una chiar a fost folosită - la San Juan, Puerto Rico — Cum funcţionează? — Hmm… M-aţi prins Mă tem că sunt pus în încurcătură Se opri uitându-se în jos, apoi se lumină Ştiţi, despre asta trebuie să vorbiţi cu un specialist în fizică atomică Cel mai bine ar fi să mizaţi pe un tip cu numele de Julio 6X Franklin, un vechi prieten… Dar asta e imposibil chiar în acest moment, nu-i aşa? Hmm… Cred că am citit undeva că arma foloseşte acelaşi principiu ca şi acţiunea lunii de atracţie asupra apei mării – luna asupra apei mării, sună bine? - dar nu sunt chiar cu cel care să înţeleagă Salganik se aplecă spre colegii lui — Nu-mi place s-o spun, şopti el, dar băiatul ăsta nu are habar de nimic Ce se întâmplă? Doctorul Bazza clătină din cap Arăta de parcă era gata să plângă Omuleţul încerca să explice modul de construcţie al centurii antigravitaţionale pe care fiul său o purta atunci când se plimba pe deasupra lacurilor — S-a rupt o dată şi am fost nevoiţi să chemăm tehnicianul Şi el… Un moment… El mi-a spus că avea o baterie, aşa e, şi o parte triunghiulară elastică Levia cred că se numea, dar nu ştiu exact din ce era făcută Zinc, probabil? Savanţii încetaseră de mult să mai noteze Doctorul Bazza se întoarse către Salganik — Ascultă, insistă el, aproape cu disperare în voce, cât crezi că ai şti tu dacă te-ai întoarce în Evul Mediu? Le-ai putea spune cum se construieşte un aeroplan? Sau cum se face o operaţie de apendicită? Sau cum se fabrică nailonul? La ce-ai fi bun? Salganik ridică din umeri — Cred că… îndrăzni el Cred că nici în timpul Renaşterii nu au fost prea multe spirite renascentiste Aparatele de filmat şi magnetofoanele continuau să zumzăie — Parcă îmi aduc aminte că, privind peste umărul tehnicianului pe când înlocuia bateria, spunea omuleţul, acolo era un fel de mănunchi de fire… 